ஆகவே இந்த மண்ணில் வாழும் ஒவ்வொருவரும் தாம் வாழுகின்ற ஊர்களிலும் பாளையங்களிலும் ஆயுதங்களை இறுகப் பற்றிக்கொண்டு ஒன்றிணைந்து அந்த இழிபிறவிகளுடைய பெயரைக்கூட இம்மண்ணில் இல்லாதபடி செய்ய உறுதி பூண வேண்டும். அப்போதுதான் ஏழை எளியவர்கள் உயிர் வாழவே முடியும். எச்சில் வாழ்க்கை வாழுகின்ற நாய்களைப் போல அத்தகைய இழிபிறவிகளுக்குக் கீழ்படிந்து உயிர் சுமந்து திரிய யாரேனும் ஆசைப்படுவார்களேயானால் அவர்களைக் கருவறுக்க வேண்டும். அந்த இழிபிறவிகள் எத்தகைய சூழ்ச்சிகளால் இங்குள்ளவர்களைத் தம் வசப்படுத்திக் கொண்டு இந்த மண்ணை அடிமைப்படுத்தியுள்ளனர் என்பதை அனைவரும் அறிவீர்கள். ஆகவே பிராமணர்கள், சத்திரியர்கள், வைஸ்யர்கள், சூத்திரர்கள், முகமதியர்கள் என்றெல்லாம் பிளவுண்டு கிடக்கின்ற எம்மக்களே! திசை தவறிப் போய் இந்த இழி பிறவிகளுடைய படையில் சுபேதார்கள், ஹவில்தார்கள், நாயக்குகள், சிப்பாய்கள் என்று பட்டங்களைச் சுமந்தலுத்த, ஆயுதமேந்த வல்லவர்களே உங்களுடைய வீரத்தையும் தீரத்தையும் இப்படி வெளிப்படுத்துங்கள். அந்த இழிபிறவி இனத்தவரில் யாரையேனும் எங்கேனும் கண்டால் உடனே வெட்டி வீழ்த்துங்கள்; அவர்களுள் கடைசி ஆள் இருக்கும்வரை தொடருங்கள் அந்தத் திருப்பலியை. அந்த இழிபிறவிகளுக்குச் சேவை புரியக்கூடிய எவனும் செத்தால் சொர்க்கத்திற்குச் செல்லப் போவதில்லை என்பதை நானறிவேன். அதனைச் சிந்தித்து செயல்படுத்துங்கள். இதனைக் கருத்திற் கொள்ளாதவர்கள் தமது தோள்களிலும் மார்புகளிலும் மாட்டிக்கொண்டு திரிகின்ற பட்டங்களும் பதக்கங்களும் எனது மறைவிட மயிருக்குச் சமம். அவன் உண்ணும் உணவு கழிக்கப்பட்ட பொருள்; அவனுடைய பெண்டும் பிள்ளைகளும் அவனுக்குரியவர்கள் அல்லர். அவன் கூட்டிக் கொடுத்த அந்த இழிபிறவிகளுக்குப் பிறந்தவர்களாகக் கருதப்படுவர். ஆகையால், நமது நாளங்களில் ஆங்கிலேயருடைய ரத்தத்தால் மாசு படாதோரெல்லாம் ஒன்றிணையுங்கள். இந்தச் சுவரொட்டியைப் படிப்போரும் கேட்போரும் தமது நண்பர்களுக்கும் ஏனையோருக்கும் பரப்புங்கள். இதே போன்ற சுவரொட்டிகளைத் தயாரித்துப் பரப்புரை செய்யுங்கள். அவ்வாறு இதில் கண்ட செய்திகளைப் பரப்புரை செய்யாதவன் கங்கைக் கரையில் காராம் பசுவைக் கொன்ற பாவத்திற்கு ஆளாகி நரகத்தின் அத்தனை சித்திரவதைகளுக்கும் ஆட்படுவான். இந்தப் பணியை மேற்கொள்ளாத முஸ்லீம் பன்றியின் ரத்தத்தைக் குடித்த பாவத்திற்கு ஆளாவான். இந்தச் சுவரொட்டியை இந்தச் சுவரிலிருந்து நீக்க முற்படுபவன் பஞ்சமா பாதகங்களைப் புரிந்த பாவத்திற்கு ஆளாவான். ஒவ்வொருவரும் இதனைப் படித்து நகலெடுத்துக் கொள்ளுங்கள் இப்படிக்கு மருதுபாண்டியன் பேரரசர்களின் ஊழியன் ஐரோப்பிய இழிபிறவிகளுக்குச் சென்ம எதிரி. ஸ்ரீரங்கத்தில் வாழும் சமயகுருக்களுக்கும் பெரியோர்களுக்கும் அனைத்துத் தரப்பு மக்களுக்கும் மருதுபாண்டியன் பாதம் பணிந்த வணக்கங்களை உரித்தாக்குகிறேன். மகாராஜாக்கள் கோட்டைகளைக் கட்டியெழுப்பிப் பாதுகாத்தார்கள்; களிமண்ணால் முன் முகப்புகளை வடிவமைத்தனர். கோட்டைக் கோவில்களையும் தேவாலயங்களையும் மசூதிகளையும் எழுப்பினர். அத்தகைய மகாராஜாக்களும் மக்களும் இந்த இழிபிறவிகளுடைய ஆட்சியில் வறுமையில் வாடுகிறார்கள். எப்படியெல்லாமோ வாழ்ந்த நீங்கள் இந்த இழிநிலைக்குத் தள்ளப்பட்டுவிட்டீர்கள். எனக்கு உங்களுடைய நல்லாசிகளை வழங்குங்கள்.